Tjølling

Tjølling (norrønt: Tjodalyng eller Þjóðalyng, tolket som «folke-lyngheien», der man tenkte seg at folk samlet seg Knut Helle: Kaupang i Skiringssal )https://doi.org/10.18261/ISSN1504-2944-2007-04-05 er en tidligere kommune i Vestfold. Den 1. januar 1988 ble Tjølling kommune slått sammen med kommunene Brunlanes, Hedrum, Larvik og Stavern til én kommune, dagens Larvik kommune. Tjølling hadde på det tidspunktet 7 878 innbyggere og et areal på 70 km².

Tjøllingvollen er ei nåværende bygd og et tettsted som var kommunesenteret i tidligere Tjølling kommune.

 Våpen 
Tjøllings kommunevåpen, «På blå bunn to sølv langskip», ble godkjent i 1971. I 1988 ble Tjølling slått sammen med Brunlanes, Hedrum, Larvik og Stavern til dagens storkommune Larvik.

Geografi, demografi og annet
Tjølling omfatter det 69,5 km² store området mellom Numedalslågen og Sandefjordsfjorden, sør for E18. 

I Tjølling er det en del jordbruk, og industri i form av en rekke store steinbrudd (larvikitt). Det største bruddet er Klåstad som utvinner larvikitt-typen Mørk Labrador.<ref>{{Kilde www |url=https://litteraturivestfold.com/2012/06/13/smugtitt-2-tom-lotherington-om-et-liv-i-stein/ |tittel=Tom Lotherington: Et liv i stein |besøksdato=2022-02-24 |arkiv-dato=2022-02-24 |arkiv-url=https://web.archive.org/web/20220224122309/https://litteraturivestfold.com/2012/06/13/smugtitt-2-tom-lotherington-om-et-liv-i-stein/ |url-status=yes }}</ref>

Tjølling har en lang kystlinje med mange fine badestrender og viker. Tjølling er også kjent som et populært hytteområde. De mest kjente uthavnene er Ula og Kjerringvik. Viksfjord, en sidefjord til Larviksfjorden, ligger i Tjølling. 

I dag er vikingtidens handelsplass Kaupang ved Viksfjord, også omtalt som kaupangen i Skiringssal, det kanskje mest kjente stedet i denne delen av Larvik kommune. Kaupang regnes som Norges første by, omtalt av Ottar fra Hålogaland da han besøkte Alfred den stores hoff rundt 890.

Innbyggertall

Historiske tall viser at Tjøllings befolkning økte fra 1800-tallets begynnelse fram til kommunesammenslåingen.
 Årstall  Antall innbyggere 1801  1427 1815  1584 1825  1803 1835  2055 1845  2290 1855  2509 1865  3012 1875  3346 1890  3620 1900  3639 1910  3532 1920  4035 1930  4307 1946  4575 1950  4911 1960  5673 1970  6772 1980  7412 1988  7878

Tjøllingvollen
Tjøllingvollen er beliggende på det høyeste partiet av den ytre raryggen. Navnet Þjóðalyng (folke-lyng-sletten) tyder på at dette var sted der man ble samlet til ting. Navnet ble senere brukt om kirken og overført til sognet og kommunen.

Tjøllings administrative og religiøse sentrum har vært beliggende her siden hedensk tid.

Vollen er et velutviklet bygdesentrum med blant annet dagligvarebutikk, barnehage, barne- og ungdomsskole, helse- og eldreinstitusjoner, bygdetun og forsamlingslokale.

Det er fine idretts- og turmuligheter i området rundt Løveskogen.

I 1960- og 1970-årene ble boligområdet Vollen utbygd. Også i de seneste årene har det vært stor byggeaktivitet i området.

 Skole og idrett 
Tjodalyng skole er en barne- og ungdomsskole som ligger på Tjøllingvollen.

Tjølling IF ble stiftet i 1888 og holder til på Løveskogen Idrettspark.

Tjøllingsangen
«Tjøllingsangen» er skrevet av Georg A. Berntsen i 1953 og er tilegnet Tjølling Historielag. Den går på den kjente melodien til losjesangen «Holder skansen».

Se også
Liste over ordførere i Tjølling
Hemskilen Naturreservat
Istrehågan
Tjølling kirke
Valbysteinene
Viksfjorden

 Referanser 

 Kilder 
Jan W. Krohn-Holm: Tjølling bygdebok. Bind 3: Gårder og slekter''. Tjølling kommune 1972. 
 Folke- og boligtelling 1980 - Tjølling -  Statistisk sentralbyrå/Kongsvinger 1982. Besøkt 17.04.13
 Arealstatistikk 1993 - Statistisk sentralbyrå - Besøkt 17.04.13

Eksterne lenker
 Larvik kommunes hjemmeside
 Tjølling - Store norske leksikon
 Tjølling kirke

Kategori:Tidligere kommuner i Vestfold
Kategori:Larviks historie
Kategori:Larviks geografi
Kategori:Kommuner opphørt i 1988
Kategori:Norske kommuner etablert i 1838